
ROMÂNIA

JUDEŢUL TIMIŞ

MUNICIPIUL TIMIŞOARA
BIROUL EDUCATIE SI INCLUZIUNE
Nr. SC2022-1769/26.01.2022
RAPORT  DE SPECIALITATE

Privind aprobarea organizării şi funcţionării reţelei şcolare a unităţilor de învăţământ preuniversitar de stat şi particular  de pe raza Municipiului Timişoara, pentru anul şcolar 2022-2023
      Având în vedere  Referatul de  aprobare  al proiectului de hotărâre  cu nr. SC2022-1769/26.01.2022  al Primarului Municipiului Timişoara  şi Proiectul de hotărâre privind  aprobarea  organizării şi funcţionării  reţelei  şcolare  a unităţilor de învăţământ preuniversitar de stat şi particular  de pe raza Municipiului Timişoara, pentru anul şcolar 2022-2023;
     Facem următoarele precizări:
     Potrivit art.19,alin (4) şi art.61,  alin.(2) din Legea educatiei nationale  nr. 1/2011, actualizată,

“Pentru asigurarea accesului egal la educaţie şi formare profesională, autorităţile administraţiei publice locale, în baza avizului conform al inspectoratelor şcolare, aprobă organizarea, funcţionarea şi, după caz, dizolvarea unor structuri de învăţământ, fără personalitate juridică - ca părţi ale unei unităţi de învăţământ cu personalitate juridică - şi subordonate aceluiaşi ordonator principal de credite, în condiţiile legii.”

 “Reţeaua şcolară a unităţilor de învăţământ de stat şi particular preuniversitar se organizează de către autorităţile administraţiei publice locale, cu avizul conform al inspectoratelor şcolare. Pentru învăţământul special liceal şi special postliceal, reţeaua şcolară se organizează de către consiliul judeţean, respectiv de către consiliile locale ale sectoarelor municipiului Bucureşti, cu consultarea partenerilor sociali şi cu avizul conform al Ministerului Educaţiei Naţionale.” 
   Prin Ordinul nr. 5511/28.10.2021 al Ministerului Educației a fost  aprobată Metodologia privind fundamentarea cifrei de școlarizare pentru învățământul preuniversitar de stat, evidența efectivelor de preșcolari și elevi școlarizați în unitățile de învățământ particular, precum și emiterea avizului conform în vederea organizării rețelei unităților de învățământ preuniversitar pentru anul școlar 2022-2023.
    Conform art. 24 din Metodologia aprobată prin Ordinul nr. 5511/28.10.2021  al Ministerului Educaţiei  și Cercetării, organizarea reţelei şcolare a unităţilor de învăţământ preuniversitar de stat şi particular se realizează prin hotărâre a consiliului local sau, după caz, a consiliului judeţean, cu avizul conform al inspectoratului şcolar/Ministerului Educaţiei și  Cercetării, după caz.
   Obţinerea avizului conform este obligatorie, lipsa acestuia atrăgând nulitatea hotărârii consiliului local sau, după caz, a consiliului judeţean prin care este organizată reţeaua şcolară.
    Prin Hotărârea Consiliului Local nr. 457/07.12.2021 a fost  aprobat proiectul organizării şi funcţionării reţelei  şcolare a unităţilor de învăţământ preuniversitar de stat şi particular de pe raza Municipiului Timişoara  pentru anul şcolar 2022-2023, care a fost  transmisă   Inspectoratului Şcolar Judeţean Timiş  însoțită de solicitarea  de  emitere a Avizului conform pentru organizarea şi funcţionarea reţelei şcolare a unităţilor de învaţământ preuniversitar de stat şi privat din Municipiul Timişoara, pentru anul şcolar 2022-2023. 
    Inspectoratul Şcolar Judeţean Timiş a transmis  Avizul conform nr. 17887/22.12.2021,  înregistrat la Municipiul Timişoara sub nr. SC2022-35339/22.12.2021  pentru unităţile de învăţământ  preuniversitar  de stat şi particular, în vederea  organizării şi funcţionării  reţelei şcolare  de pe raza  Municipiului Timişoara, pentru  anul şcolar 2022-2023  cu următoarea  structură: 
    - Anexa nr 1a - Reţeaua  şcolară a unităţilor de învăţământ de stat acreditat de pe raza Municipiului Timişoara,   care  îşi  va  menţine structura    propusă  în proiectul  de reţea  şcolară pentru anul 2022 -2023,  aprobat prin HCL nr. 457/07.12.2021;
    - Anexa  nr. 1b- Reţeaua şcolară a unităţilor de învăţământ de stat autorizat  de pe raza Municipiului Timişoara,  care  îşi  va  menţine structura    propusă  în proiectul  de reţea  şcolară pentru anul 2022 -2023,  aprobat prin HCL nr. 457/07.12.2021;
     - Anexa  nr. 2 – Reţeaua  şcolară a unităţilor de învăţământ particular autorizat si acreditat de pe raza Municipiului Timişoara,  care  îşi  va  modifica structura  față de  proiectul  de reţea  şcolară  propus pentru anul 2022 -2023,  aprobat prin HCL nr. 457/07.12.2021, prin excluderea unități de învățămant particular - Gradinița cu Program Prelungit ”Kindergarten Giminni” întrucât  ISJ Timiș nu a acordat  avizul conform;
      Conform Raportului  argumentativ  al ISJ Timiș ce constituie  Anexa nr. 4 la Avizul conform nr. 17887/22.12.2021,  respingerea acordării a  avizul conform pentru includrea în reteaua  școlară  a  Gradiniței cu Program Prelungit ”Kindergarten Giminni” se datorează  suspendării activității  instructiv- educative a preșcolarilor  din unitate în ani scolari: 2020-2021, 2021-2022, în acești ani ne având cifră  de școlarizare  solicitată de la ISJ Timiș. Deasemenea  unitatea de învățământ  particular Gradinița cu Program Prelungit ”Kindergarten Giminni”nu a înregistrat în aplicația SIIIR secțiunea  plan școlarizare 2022-2023, propunerea  privind cifra de școlarizare, termenul limită  fiind la  data de 09.12.2021.
    -Anexa nr. 3- Rețeaua  unităţilor  de învăţământ pentru activităţi extraşcolare, centrele de excelenţă şi cluburile sportive şcolare din Municipiul Timişoara, trasmisă de ISJ Timiș în conformitate cu prevederile art. 26 alin 3) din Metodologia aprobată prin Ordinul nr. 5511/28.10.2021  al Ministerului Educaţiei Naţionale.
     În aceste condiții  se impune supunerea  spre aprobare  Consiliului Local,  proiectul de hotărâre  privind aprobarea organizării şi funcţionării reţelei şcolare a unităţilor de învăţământ preuniversitar de stat şi particular de pe raza Municipiului Timişoara, pentru anul şcolar 2022-2023.
     Având în vedere prevederile legale  prezentate mai sus, apreciem că proiectul de hotărâre  privind aprobarea organizării şi funcţionării reţelei şcolare a unităţilor de învăţământ preuniversitar de stat şi particular de pe raza Municipiului Timişoara, pentru anul şcolar 2022-2023, îndeplineşte  condiţiile  pentru a fi supus dezbaterii și aprobării Consiliului Local.

